Съвместна декларация на Европейския парламент, Съвета на Европейския съюз и Европейската комисия

Законодателни приоритети на ЕС за 2023 и 2024 година

(2022/C 491/01)

Решимостта и способността на Съюза да действа са подложени на изпитание от непровокираната, брутална агресия на Русия срещу Украйна, белязана от шокиращо насилие и нарастващ брой доказателства за военни престъпления. Фактът, че отрицателните последици от нападението на Русия се отразиха и върху начина на живот, който дълго време приемахме за даденост, доведе до това, че днес нашите граждани се чувстват по-несигурни, по-застрашени и по-неуверени в бъдещето. Въпреки усилията на Русия да отслаби и разедини Съюза, ние оставаме единни, непоколебими и дълбоко ангажирани в подкрепата за Украйна и нейния народ. Нашите усилия ще включват военна и хуманитарна помощ, политическа и финансова подкрепа, както и постоянен достъп на украинците до работни места, жилищно настаняване, образование, обучение и здравеопазване в ЕС в рамките на механизма за временна закрила. Освен това ще улесним достъпа на Украйна до единния пазар и зоната за безплатен роуминг и ще подкрепим възстановяването и реконструкцията на Украйна. За да поддържаме икономическия натиск и да подкопаем военните способности на Русия, ще осигурим и ефективното прилагане на санкциите срещу Русия без прекъсване. Ще подкрепим Украйна и Международния наказателен съд при документирането и наказателното преследване на евентуални военни престъпления и ще проучим възможностите за търсене на пълна отговорност. Последиците от тази агресия се усещат и в непосредственото ни съседство с голям брой разселени лица, както и в световен мащаб с драстично повишената продоволствена несигурност.

В момент, когато възстановяването ни от пандемията едва започва и преминаваме през радикална трансформация в борба с други сериозни предизвикателства като кризите, свързани с климата и природата, нашите граждани са изправени пред спираловидно покачване на цените на електроенергията и нарастваща инфлация. Решени сме да търсим общи решения на ЕС, за да се справим с тази криза, свързана с разходите за живот за нашите граждани и предприятия, която беше утежнена от войната в Украйна. Вследствие на плана REPowerEU ЕС бързо намали зависимостта си от вноса на енергия от Русия, като стимулира алтернативните енергийни източници, икономиите и запасяването. Използването на съвместната ни пазарна сила, ускоряването на двойния преход в енергийния сектор и реформирането на структурата на пазара на електроенергия ще ни позволят да намерим структурни решения.

В този контекст водещ приоритет ще бъде гарантирането на устойчивостта на многогодишната финансова рамка в една нова геополитическа и икономическа ситуация. Ще работим и за въвеждането на достатъчно нови собствени ресурси.

Приветстваме резултатите от Конференцията за бъдещето на Европа (1), която беше вдъхновяващ и успешен експеримент за съвещателна демокрация. За да отговорят на очакванията на гражданите, институциите ще продължат да предприемат бързи и ефективни последващи действия по препоръките на Конференцията, като всяко от тях ще бъде в рамките на съответната сфера на компетентност на институциите. Много предложения от Конференцията бяха отразени в работната програма на Комисията за 2023 г. и заедно се ангажираме да им обърнем специално внимание.

В настоящата съвместна декларация открояваме основните законодателни предложения (2), за които нашите три институции ще положат максимални усилия. Изпълнението на тези приоритети е още по-важно с оглед на изборите за Европейски парламент през 2024 г., когато гражданите ще направят оценка на ответните действия на ЕС спрямо настоящите предизвикателства. Тук става дума както за законодателните предложения, които вече се разглеждат от съзаконодателите, така и за тези, които Европейската комисия ще представи до края на 2023 г. Трите институции са съгласни да отредят първостепенен приоритет през 2023 г. и до края на парламентарния мандат през 2024 г. на следните цели на политиката:

Освен това, извън работата, попадаща в обхвата на обикновената законодателна процедура, декларираме ангажимента си:

Като председатели на Европейския парламент, Съвета и Европейската комисия ангажираме нашите институции да работят по тези общи приоритети през 2023 и 2024 година, ръководени от основните принципи на взаимно доверие, уважение и дух на сътрудничество. Бъдещето на Европа зависи от способността ѝ да се адаптира с бързина, сила на духа и единство.

Ще работим заедно и за да гарантираме правилното изпълнение и прилагане на съществуващото законодателство и ще следим отблизо навременното и ефективно изпълнение на настоящата съвместна декларация.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.